hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky kk ky ru ky ky ky ru ky ky ky ru ru ky ru ru ky ru ru ky ru ru ky ky ru ky ky ru ky ru ky ky ru ru ky ru tt ky ru hu ru tt ru ru ky ru be ru ky ru uk ru ru ru ky ky kk ru ru ky ky bg hbs_cyr kk uk ru ky ky ru ky ru ky ru ru ru ky ru
"Фабула", 01.11.11 - 7-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ошентип, калкыбыз 30-октябрда төртүнчү ажобузду шайлап алды. Мурунку замандагылардан айырмаланып, акыйкат шайлоо өтөөрүнө ишеним арткан шайлоочуларыбыз бул күнү шайлоо участкаларына өтө көп санда келип, болуп көрбөгөндөй активдүүлүгүн көргөзүштү. Калкыбыздын бул күндөгү маанайын, болочок президентибизден күткөн үмүттөрүн, каалоо-тилектерин уктук.
- Шайлоо эң таза өттү. Мындай шайлоо буга чейин болгон эмес. Мисалга алсак, Кара-Жыгач конушунда эл 1400гө чукул добуш менен Алмаз Атамбаевге ишеним көрсөтүшсө, ал эми жолугушуу учурунда тулпар, күлүк тартууланып жаткан Адахам Мадумаров 100дөн ашык, Ташиев мырза 40тын тегерегинде гана адамдын добушуна ээ болушту. Калган талапкерлер тууралуу айтуунун өзү уят. Шайлоо таза өткөнүн коомчулук өзү айтып жатат. Эл 2005-жылкы март ынкылабынан, 2010-жылкы апрель революциясынан, ошондой эле Ош коогалаңынан кийин президенттикке кыргыз элинин келечеги үчүн татыктуу талапкерин тандап алды.
Жеңилген талапкерлер мыйзамды туу тутуп, жигиттик кылып, элдин пикирине каршы турбаш керек. Эл өз каалаган талапкерди тандашты.
Ысык-Көл облусунун ички иштер башкармалыгынын жетекчиси, полковник:
- Шайлоо мурдагы бийликтин тушундагы учурлар менен салыштырганда алда канча жогорку деңгээлде таза өттү. Элдин дагы шайлоого болгон мамилеси калыптанып, кимдин кандай экенин туура баалап, таразалап калганы ачык көрүндү. Акча тараткан талапкерлерден, башкача айтканда, элдин добушун акча менен сатып алабыз дегендерден коомчулук кадимкидей ирээнжип калганын бул жолку шайлоодо даана билинди. Эл Кыргызстандын жүгүн тарта алчу татыктуу талапкерди тандоодо бийик деңгээлин көрсөтүштү.
Атамбаев жүз пайыз таза жеңди. Буга чейин мындай таза шайлоо болгон эмес. Муну эл аралык байкоочулар деле айтып жатышат. Элдин баары шайлоонун жыйынтыгын кубаттап жатышат. Ал эми жеңилген талапкерлер шайлоонун жыйынтыгын туура кабыл алып, жигиттик кылып жеңген талапкерди куттуктап барышы керек. Эгер ич күйдүлүк кылып, коомчулукту дестабилизация кылабыз дешсе чоң жаңылышат. Ага элибиз жол бербейт.
- Шайлоодогу маанайым абдан жакшы. Мен дайым өзүмдүн жарандык милдетимди аткарууга аракеттенем. Кимге добушумду бергенимди сыр кылам. Антсе да, кимиси өтпөсүн элде тынчтык болуп, мага окшогон пенсионерлердин пенсиясы, студенттердин стипендиясы, кайсы тармакта болбосун иштеген адамдардын айлыгын көбөйтүп берсе экен.
- Маанайым аба ырайындай. Анткени күн чайыттай ачык, нурун чачып турат. Мен кимге шайлаганымды ачык айтам жана эч кимден жашырбайм. Тагыраак айтканда, Камчыбек Ташиевге өз добушумду салдым. Ал адам кыргыз элине жардамын тийгизе ала турган адам. Мисалы катары карасак, "Ош окуясында" элдин астында жүрдү жана башка маанилүү элдин камын ойлой турган бир нече иштерди жасады.
- Аба ырайы сонун, менин дагы маанайым сонун. Өзүмдүн жарандык милдетимди толугу менен аткарып, шайлоо участогунан кубанычтуу чыгып келе жатам. Өз добушумду Алмазбек Атамбаевге бердим. Анткенимдин себеби ал айткан убадаларына турат деп терең ишенем жана элди биримдикке чакырат деп ойлойм.
- Шайлоодо эл аз деген менен, маанайым абдан сонун. Мен Алмазбек Атамбаевди тандап, өз добушумду мына ушул адамга бердим. Анткени ал пенсияны аз болсо да көтөрүп, светтин акысын ылдыйлатты. Дагы көптөгөн иштерди жасап жатат, эли үчүн кам көрүп жүрөгүн дзотко тозот деп мен Атамбаевди гана эсептейм, башка эч кимисин. Түндүк-түштүк маселесин чечип, бир бүтүн Кыргызстан, ынтымактуу эл кыларына көзүм жетет. Атамбаев эл үчүн кызмат кылат, эл Атамбаевге добушун берет.
- Шайлоодогу жагдайым кубантаарлык десем жаңылышпайм. Анткени өзүм каалаган талапкерге добушумду бердим. Ачыгын айтсам, Адахан Мадумаровду шайладым. Себеби ал болгон күч-аракетин жумшап келген жана жумшай берерине ишенем. Мисалы, 1ден 4-класстарга чейинки чай, токоч бердирүү жана төрөт үйлөрүндөгү биринчи жардамды акысыз бердирүү маселесин көтөрүп чыккан адам ушул Адахан Мадумаров. Бул адамдын жасаган иштерин айтсаң түгөнгүс, эртеден кечке какшасаң да айтып бүтө албайсың. Өзү айткандай, "Ишенгин, өзгөртөбүз" деген ураанына ишенем.
- Бүгүнкү күн мен үчүн өзгөчө күндөрдүн бири. Анткени келечегибиз үчүн күрөшө турган талапкерлерди тандап алуубузга шарт түзүлүп жатат. Мен президенттикке талапкерлигин коюп жаткандардын арасынан А.Атамбаевге өз добушумду бердим. Анткени ал жасап жаткан иштеринин бардыгы мыйзам чегинде, законго туура келет. Жаштардын келечеги үчүн жол ачып, андан ары өрчүтүүгө шарт түзүп берет. Башка талапкерлерден айырмасы саясатты жакшы түшүнөт жана өздөштүрүүнүн жолун билет. Эгерде Атамбаев өтүп кетсе, айткандарын аткарып, Кыргызстандын келечеги кең болот деген ишенимдемин.
- Менин бүгүнкү күндөгү маанайым майрамдагыдай. Себеби өзүм көптөн бери сыйлап, саясий ишмердүүлүгүнө жогору баа берип жүргөн өз талапкериме добушумду бердим. Тактап айтканда, А. Атамбаевди шайладым. Ага салганымды себеби ал башкалардан өзгөчөлөнүп турат, кылган иштери, айткан сөздөрү мыйзам чегинде. Ал эми башкалар тигини жасайм, муну кылам дегени менен чындап келсе аткарылышы күмөн. Андыктан Атамбаев гана президент боло алат. Ал эки тарапка бөлбөй, Манас атабыз сыяктуу бир эл кылып, бир жакадан баш, бир жеңден кол чыгарат. Айтайын дегеним, Манастын осуятын көп колдонуу аркылуу айрым саясатчы сөрөйлөрдүн элибизди экиге бөлүп-жарып аткандарга татыктуу жообун бере алат деген терең ишеничтемин.
- Мен шайлоого кубанып келип, татыктуу талапкерди шайлап кетем. Бул жылы да Кыргызстандын келечегин ойлогон, эли үчүн кам көргөн адам катары А.Атамбаевди эсептеп, ага өз добушумду бердим. Атамбаевдин жасаган иштерин бир дагы талапкер аткарган эмес, аткара албайт деп ойлойм. Анткени ал билими жагынан да, тажрыйбасы жагынан да алдыда. Атамбаев президент, Атамбаев кыргыз эл ажосу. Биз Атамбаев үчүн!
кыргыз тилиндеги гезит "Форум"
email • архив • редакция
Эл күткөн күн келди!
Мелис Турганбаев, Ички иштер министринин орун басары:
"Буйруса, баары тынч жана эл каалагандай болот..."
ЭЛИ КҮТТҮ ЭЛЕ, КЕЛДИ!
Калк айтса, калп айтпайт
Шайлоодон кийинки "тамашадан" зерикпейбиз
"Биз азырынча парламенттик башкарууга даяр эмес экенбиз..."
Жаштардын эмгеги качан эске алынат?
Ак калпак жана жоолук жөнүндө учкай сөз
Маска жасап, картайганга каршы тур